[pic] | EUROPOS BENDRIJŲ KOMISIJA | Briuselis, 2.9.2009 KOM(2009) 456 galutinis 2009/0127 (COD) Pasiūlymas EUROPOS PARLAMENTO IR TARYBOS SPRENDIMAS iš dalies keičiantis Sprendimą Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantį Tarybos sprendimą 2004/904/EB {COM(2009) 447 galutinis}{SEC(2009) 1127}{SEC(2009) 1128} AIŠKINAMASIS MEMORANDUMAS Kartu su šiuo pasiūlymu Komisija priima Komunikatą dėl ES bendrosios pabėgėlių perkėlimo programos sukūrimo (COM (2009)). Jame paaiškintas šios programos pagrindas, tikslai, aplinkybės ir veikimas. Todėl šis aiškinamasis memorandumas turėtų būti skaitomas kartu su minėtu komunikatu. Siekiant išvengti nereikalingo dubliavimosi, pateikiama nuoroda į komunikatą. 1. PASIūLYMO APLINKYBėS - Pasiūlymo pagrindas ir tikslai Šiuo pasiūlymu siekiama pakeisti Sprendimą dėl Europos pabėgėlių fondo įsteigimo, atsižvelgiant į ES bendrosios pabėgėlių perkėlimo programos sukūrimą. Pasiūlymo tikslai aptarti Komunikate dėl ES bendrosios pabėgėlių perkėlimo programos sukūrimo (COM (2009)). - Bendrosios aplinkybės. Nauji prieglobsčio politikos uždaviniai ir ES bendrosios pabėgėlių perkėlimo programos sukūrimas Europos pabėgėlių fondas (EPF) įsteigtas 2007 m. gegužės 23 d. Europos Parlamento ir Tarybos sprendimu Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinančiu Tarybos sprendimą 2004/904/EB[1] pagal Europos bendrijos steigimo sutarties 63 straipsnio 2 punkto b papunktį. Šis Europos Parlamento ir Tarybos sprendimo, iš dalies keičiančio Sprendimą dėl Europos pabėgėlių fondo 2008–2013 m. laikotarpiu įsteigimo, pasiūlymas ir Komisijos komunikatas Tarybai ir Europos Parlamentui dėl ES bendrosios pabėgėlių perkėlimo programos sukūrimo yra dalis Europos Sąjungos pastangų sukurti ES bendrąją pabėgėlių perkėlimo programą. Tai atsakas į Tarybos prašymus pateikti pasiūlymą sukurti tokią programą. Aplinkybės, pastarojo meto pokyčiai ir esamos padėties trūkumai aptarti Komisijos komunikate Tarybai ir Europos Parlamentui dėl ES bendrosios pabėgėlių perkėlimo programos sukūrimo (COM (2009)). - Šioje srityje galiojančios nuostatos Šiuo pasiūlymu siekiama pakeisti Sprendimą dėl Europos pabėgėlių fondo įsteigimo, atsižvelgiant į ES bendrosios pabėgėlių perkėlimo programos sukūrimą. Esamame Sprendime dėl EPF III yra su perkėlimu susijusių nuostatų. - Suderinamumas su kitomis politikos sritimis Šis pasiūlymas visiškai suderinamas su kitomis politikos sritimis ir pastaraisiais metais ES nustatytais prieglobsčio srities tikslais. 2005 m. rugsėjo mėn. Komisijos komunikate dėl regioninių apsaugos programų pabrėžta, kad perkėlimui turėtų būti skiriama itin daug dėmesio teikiant pagalbą trečiosioms šalims ir kad Komisija išnagrinės, ar reikia pasiūlyti struktūriškesnį požiūrį į perkėlimo veiklą. 2008 m. birželio 17 d. priimtame Prieglobsčio politikos plane Komisija padarė išvadą, kad perkėlimas turėtų būti toliau tobulinamas, jo mastas turėtų būti plečiamas, kad jis taptų veiksminga ES taikoma apsaugos priemone, siekiant patenkinti pabėgėlių apsaugos poreikius trečiosiose šalyse ir parodyti solidarumą su pirmąjį prieglobstį suteikiančiomis trečiosiomis šalimis. 2008 m. liepos 24 d. Taryba priėmė išvadas, kuriose palankiai įvertino tai, kad Komisija pristatė Prieglobsčio politikos planą, numatydama pristatyti pasiūlymą sukurti ES bendrąją pabėgėlių perkėlimo programą, kurioje valstybės narės galėtų dalyvauti savanoriškai. 2008 m. spalio 16 d. Europos Vadovų Taryba priėmė Europos imigracijos ir prieglobsčio paktą. Jame pažymėta, kad kartu su naujomis iniciatyvomis, kurias reikėtų įgyvendinti siekiant baigti kurti bendrą Europos prieglobsčio sistemą, reikėtų stiprinti bendradarbiavimą su JTVPK, visų pirma „savanoriškai darant pažangą siekiant perkelti asmenis, kuriems suteikta Jungtinių Tautų pabėgėlių reikalų vyriausiojo komisaro apsauga, į Europos Sąjungos teritoriją“. 2. KONSULTACIJų SU SUINTERESUOTOMIS šALIMIS REZULTATAI IR POVEIKIO VERTINIMAS Po išsamių visų suinteresuotųjų šalių konsultacijų prieglobsčio politikos klausimais, kurios pradėtos 2007 m. birželio mėn. paskelbus Žaliąją knygą dėl būsimosios bendros Europos prieglobsčio sistemos (BEPS)[2], paaiškėjo, jog aiškiai pripažįstama, kad perkėlimas turėtų būti viena pagrindinių ES išorės prieglobsčio politikos dalių. Prieglobsčio politikos plane[3] padaryta išvada, kad perkėlimo srityje turėtų būti daroma tolesnė pažanga ir perkėlimo mastas turėtų būti išplėstas, kad jis taptų veiksminga ES taikoma apsaugos priemone. Dėl šio konkretaus pasiūlymo Komisija konsultavosi su visomis valstybėmis narėmis ir kitomis suinteresuotosiomis šalimis (JTVPK, Tarptautine migracijos organizacija (TMO), Europos pabėgėlių ir tremtinių taryba (EPTT) bei nevyriausybinėmis organizacijomis). Konsultacijos vykdytos taip: visoms valstybėms narėms išsiųstas klausimynas, 2008 m. gruodžio mėn. surengtas susitikimas su suinteresuotųjų šalių grupe, 2009 m. kovo mėn. surengtas susitikimas su Imigracijos ir prieglobsčio komitetu, taip pat gautos JTVPK, TMO ir EPTT nuomonės raštu. Atliktas su šiuo pasiūlymu susijęs poveikio vertinimas, jame išnagrinėtos trys skirtingos politikos galimybės ir du vienos iš galimybių variantai, taip pat šių politikos galimybių rezultatai – veiksmingumas siekiant tikslų, poveikis ir politinis tinkamumas bei proporcingumas. Poveikio vertinime pateiktas išsamus šalių, su kuriomis konsultuotasi, sąrašas. 3. TEISINIAI PASIūLYMO ASPEKTAI - Siūlomų priemonių santrauka Siūlomomis priemonėmis – Komisijos sprendimu – siekiama iš dalies pakeisti Sprendimą dėl Europos pabėgėlių fondo 2008–2013 m. laikotarpiui įsteigimo, kad kitais metais būtų suteikta papildoma finansinė parama tų kategorijų asmenų, kurie kasmet nustatomi kaip bendri ES perkėlimo srities prioritetai kitiems metams, perkėlimui. Šie prioritetai bus nustatyti pagal orientacinę perkėlimo poreikių prognozę, kurią kasmet pavasarį (kovo mėn. viduryje) pateiks JTVPK, ir išsamiai konsultuojantis su valstybių narių perkėlimo srities ekspertais, JTVPK bei kitomis suinteresuotosiomis šalimis. Todėl kasmet bus rengiamas šių ekspertų susitikimas. Atsižvelgdama į susitikimo rezultatus, Komisija parengs sprendimo pasiūlymo projektą, kuriame nurodys bendrus ES perkėlimo srities prioritetus, ir pateiks jį Solidarumo ir migracijos srautų valdymo bendrosios programos, įskaitant EPF III, valdymo komitetui, kad šis pateiktų savo nuomonę. Per dvidešimt kalendorinių dienų nuo Komisijos sprendimo dėl bendrų ES perkėlimo prioritetų nustatymo priėmimo valstybės narės Komisijai pateiks apytikrį asmenų, kuriuos perkels per kitus kalendorinius metus pagal šiuos bendrus ES metinius prioritetus, skaičių. Atsižvelgiant į šiuos įsipareigojimus, valstybėms narėms bus suteikta papildoma finansinė pagalba – po 4 000 EUR už kiekvieną perkeltiną asmenį. Konkrečių kategorijų asmenų perkėlimas pagal bendrus ES metinius prioritetus turi būti atliekamas JTVPK prašymu. - Teisinis pagrindas Pasiūlymas grindžiamas Europos bendrijos steigimo sutarties 63 straipsnio 2 punkto b papunkčiu, kuris yra iš dalies keičiamo teisės akto teisinis pagrindas. - Subsidiarumo ir proporcingumo principai Bendrija įtraukiama į šią sritį, nes valstybėms narėms reikia solidariai spręsti klausimą, kuris Europos Sąjungoje be vidaus sienų negali būti veiksmingai sprendžiamas, jeigu pavienės valstybės veiks atskirai. Dėl to Bendrijos įstatymų leidėjas priėmė prieglobsčio srities acquis , remdamasis Sutartyje įtvirtintais konkrečiais tiksliniais teisiniais pagrindais. Būtinybė imtis veiksmų bendros Europos prieglobsčio sistemos klausimu jau įvertinta pastarojo meto poveikio vertinimo ataskaitose, pirmiausia prieglobsčio politikos plano poveikio vertinime, kuriame konkrečiai nurodyta, kad reikia sukurti ES bendrąją pabėgėlių perkėlimo programą. Europos Vadovų Taryba ir Europos Parlamentas ne kartą ragino sukurti bendrą Europos prieglobsčio sistemą, įskaitant jos išorės aspektą. Europos Sąjungos institucijos, pasiryžusios patobulinti prieglobsčio srities acquis įgyvendinimą, aiškiai išreiškė požiūrį, kad pirmenybė teiktina praktiniam valstybių narių bendradarbiavimui ir išorės aspekto stiprinimui. Atsižvelgiant į siektinų tikslų – strategiškiau naudoti perkėlimą ir plėtoti išorės prieglobsčio politikos kryptis – pobūdį, iniciatyvos turi būti imtasi ES lygmeniu. Kitiems bendriems tikslams pasiekti taip pat reikalinga ES lygmens veikla. ES bendrosios pabėgėlių perkėlimo programos sukūrimas padės užtikrinti, kad daugiau ES valstybių narių dalyvautų perkėlimo srityje, ir parodyti didesnį ES solidarumą su trečiosiomis šalimis pabėgėlių priėmimo srityje. Poveikio vertinime įvertintas pasiūlymo proporcingumas. Vertinta, koks turėtų būti ES priemonių mastas ir ar jos proporcingos, atsižvelgiant į siektinus tikslus. Pasiūlymas proporcingas, juo veiksmingai atsižvelgiama į minėtus tikslus. 4. POVEIKIS BIUDžETUI Šis pasiūlymas atitinka Solidarumo ir migracijos srautų valdymo bendrosios programos asignavimus ir programavimą iki 2013 m. Be to, šiuo pasiūlymu, kuriuo bus iš dalies pakeistas Sprendimas dėl Europos pabėgėlių fondo, nekeičiami bendri Europos pabėgėlių fondo tikslai ir jo finansinis programavimas iki 2013 m., kaip nurodyta 2009 m. vasario 18 d. pasiūlyme iš dalies pakeisti Sprendimą dėl Europos pabėgėlių fondo, siekiant įsteigti Europos prieglobsčio paramos biurą[4]. Numatyta, kad papildomos administracinės išlaidos dėl dabartinio pasiūlymo bus labai mažos (žr. priedą). 5. IšSAMUS PASIūLYMO PAAIšKINIMAS 13 straipsnio 4 ir 5 dalys 13 straipsnio 4 ir 5 dalyse nurodyta, kad valstybės narės kaip papildomą finansinę pagalbą per atitinkamus kalendorinius metus gaus fiksuotą 4 000 EUR sumą už kiekvieną veiksmingai persikėlusį vienai iš konkrečių kategorijų, kurios Komisijos sprendimu bus kasmet nustatomos kaip bendri ES metiniai prioritetai, priklausantį pabėgėlį. Valstybės narės šią fiksuotą sumą už pabėgėlį gaus tik kartą, jeigu jis būtų priskirtas daugiau negu vienai konkrečiai kategorijai. Minėti metiniai prioritetai gali būti susiję su geografiniais regionais, tautybėmis ar konkrečiomis parkeltinų pabėgėlių kategorijomis. 13 straipsnio 6 dalis 13 straipsnio 6 dalyje nurodyta, kad šie bendri ES metiniai prioritetai bus nustatomi kasmet Komisijos sprendimu, priimtu po konsultacijų su Solidarumo ir migracijos srautų valdymo bendrosios programos valdymo komitetu. 13 straipsnio 7 dalis Šioje dalyje numatomas naujas terminas, per kurį valstybės narės turėtų Komisijai pateikti apytikrį savo per kitus kalendorinius metus pagal minėtus bendrus ES metinius prioritetus planuojamų perkelti asmenų skaičių („įsipareigojimą“). 13 straipsnio 8 dalis 13 straipsnio 8 dalyje numatyta, kad finansinės paskatos perkėlimo veiklai pagal bendrus ES metinius prioritetus rezultatai ir poveikis įtraukiami į valstybių narių ir Komisijos Europos pabėgėlių fondo įgyvendinimo laikotarpio vidurio bei galutinio vertinimo ataskaitas. 20 straipsnio 2 ir 3 dalys, 5 dalies trečia pastraipa Šiose dalyse numatyta nustatyti tvarkaraštį – terminą, iki kurio pateiktinas įsipareigojimas, būtinas siekiant apskaičiuoti valstybėms narėms paskirstytinas metines sumas, taip pat terminą, iki kurio valstybės narės Komisijai turėtų pateikti metines programas, bei terminą, iki kurio Komisija turėtų priimti sprendimus dėl finansavimo. Palyginti su dabartinėje teisinėje bazėje nustatytais terminais, naujieji terminai atidedami dėl naujos bendrų ES metinių perkėlimo srities prioritetų priėmimo procedūros, kuri bus vykdoma prieš apskaičiuojant valstybėms narėms paskirstytinas metines sumas. 35 straipsnio 5 dalis Šioje dalyje numatyta reikalavimus atitinkančių išlaidų taisyklė, kuri bus taikoma fiksuotai 4 000 EUR sumai už veiksmingai perkeltą asmenį pagal bendrus ES metinius perkėlimo srities prioritetus. Fiksuota suma teikiama kaip vienkartinė 4 000 EUR išmoka už kiekvieną veiksmingai perkeltą asmenį atitinkamais kalendoriniais metais. 2009/0127 (COD) Pasiūlymas EUROPOS PARLAMENTO IR TARYBOS SPRENDIMAS iš dalies keičiantis Sprendimą Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantį Tarybos sprendimą 2004/904/EB EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 63 straipsnio 2 punkto b papunktį, atsižvelgdami į Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę[5], atsižvelgdami į Regionų komiteto nuomonę[6], laikydamiesi Sutarties[7] 251 straipsnyje nustatytos tvarkos, kadangi: (1) Atsižvelgiant į ES bendrosios pabėgėlių perkėlimo programos, kuria siekiama padidinti ES perkėlimo pastangų teikiant apsaugą pabėgėliams įtaką, taip pat padidinti strateginį perkėlimo poveikį tikslingiau perkeliant asmenis, kuriems to labiausiai reikia, sukūrimą, ES lygmeniu reguliariai turėtų būti nustatomi bendri perkėlimo srities prioritetai. (2) Todėl tinkama, kad Komisija sprendžia dėl bendrų ES metinių prioritetų, susijusių su konkrečiais geografiniais regionais, tautybėmis ir konkrečiomis perkeltinų pabėgėlių kategorijomis. (3) Atsižvelgiant į perkėlimo poreikius, nustatytus Komisijos sprendimu dėl bendrų ES metinių perkėlimo srities prioritetų, taip pat būtina suteikti papildomą finansinę paramą asmenų perkėlimui, atsižvelgiant į konkrečius geografinius regionus, tautybes ir konkrečias perkeltinų pabėgėlių kategorijas, jeigu nustatoma, kad perkėlimas yra tinkamiausias atsakas į šių asmenų ypatingus poreikius. (4) Šiomis aplinkybėmis tinkama nustatyti tvarkaraštį – terminą, iki kurio pateiktini duomenys, būtini siekiant apskaičiuoti valstybėms narėms paskirstytinas metines sumas, taip pat terminą, iki kurio valstybės narės turėtų pateikti metines programas, bei terminą, iki kurio Komisija turėtų priimti sprendimus dėl finansavimo. (5) Taip pat būtina nustatyti reikalavimus atitinkančių išlaidų, skiriamų papildomai finansinei paramai perkėlimui, taisykles, PRIĖMĖ ŠĮ SPRENDIMĄ: 1 straipsnis Europos Parlamento ir Tarybos sprendimas Nr. 573/2007/EB iš dalies keičiamas taip: 1. 13 straipsnio 3 dalis tampa 13 straipsnio 4 dalimi ir išdėstoma taip: „Valstybės narės gauna fiksuotą 4 000 EUR sumą už kiekvieną persikėlusį asmenį, kuris priklauso vienai iš kategorijų, apibrėžtų pagal bendrus ES metinius prioritetus, nustatytus pagal 13 straipsnio 6 dalį, atsižvelgiant į geografinius regionus ir tautybes bei konkrečias perkeltinų pabėgėlių kategorijas.“ 2. 13 straipsnio 4 dalis tampa 13 straipsnio 5 dalimi ir išdėstoma taip: „Valstybė narė, perkėlusi asmenį, kuris priklauso daugiau negu vienai iš kategorijų, apibrėžtų pagal bendrus ES metinius perkėlimo srities prioritetus, nustatytus pagal 13 straipsnio 6 dalį, gauna fiksuotą sumą už šį asmenį tik vieną kartą.“ 3. 13 straipsnio 5 dalis tampa 13 straipsnio 3 dalimi. 4. 13 straipsnio 6 dalis pakeičiama taip: „52 straipsnio 2 dalyje nurodyta tvarka Komisija nustato bendrus ES metinius perkėlimo srities prioritetus.“ 5. 13 straipsnyje įterpiama nauja 7 dalis ir išdėstoma taip: „Per dvidešimt kalendorinių dienų nuo pranešimo apie Komisijos sprendimą, kuriuo pagal 13 straipsnio 6 dalį nustatomi bendri ES metiniai perkėlimo srities prioritetai, valstybės narės Komisijai pateikia apytikrį asmenų, kuriuos perkels per kitus kalendorinius metus pagal šiuos bendrus ES metinius prioritetus, skaičių. Komisija šią informaciją perduoda komitetui, nurodytam 52 straipsnyje.“ 6. 13 straipsnyje įterpiama nauja 8 dalis ir išdėstoma taip: „Apie finansinės paskatos perkėlimo veiklai pagal bendrus ES metinius prioritetus rezultatus ir poveikį valstybės narės praneša 50 straipsnio 2 dalyje nurodytoje ataskaitoje, o Komisija – 50 straipsnio 3 dalyje nurodytoje ataskaitoje.“ 7. 20 straipsnio 2 dalis pakeičiama taip: „Iki kiekvienų metų rugsėjo 1 d. Komisija pateikia valstybėms narėms sumų, kurios joms turi būti skirtos kitais kalendoriniais metais iš visų asignavimų, skirtų pagal metinę biudžetinę procedūrą, sąmatą, apskaičiuotą 13 straipsnyje nustatyta tvarka.“ 8. 20 straipsnio 3 dalis pakeičiama taip: „Iki kiekvienų metų gruodžio 1 d. valstybės narės Komisijai pateikia pagal daugiametę programą parengtą kitų metų metinės programos projektą, kurį sudaro: a) pagal metinę programą finansuotinų projektų bendrosios atrankos taisyklės; b) pagal metinę programą remtinų veiksmų aprašas; c) siūlomas fondo finansinis paskirstymas įvairiems programos veiksmams ir prašomos sumos techninei pagalbai metinei programai įgyvendinti pagal 16 straipsnį nurodymas.“ 9. 20 straipsnio 5 dalies trečia pastraipa pakeičiama taip: „Iki atitinkamų metų balandžio 1 d. Komisija priima sprendimą dėl finansavimo, kuriuo patvirtinama metinė programa. Sprendime nurodoma atitinkamai valstybei narei skirta suma ir laikotarpis, kuriuo galima turėti reikalavimus atitinkančių išlaidų.“ 10. 35 straipsnyje įterpiama nauja 5 dalis ir išdėstoma taip: „Valstybėms narėms skirta fiksuota 4 000 EUR suma už kiekvieną persikėlusį asmenį teikiama kaip vienkartinė išmoka už kiekvieną veiksmingai persikėlusį asmenį.“ straipsnis Šis sprendimas įsigalioja […] dieną nuo jo paskelbimo Europos Sąjungos oficialiajame leidinyje . straipsnis Šis sprendimas skirtas valstybėms narėms pagal Europos bendrijos steigimo sutartį. Priimta Briuselyje Europos Parlamento vardu Tarybos vardu PRIEDAS Papildomos su šiuo sprendimu susijusios administracinės išlaidos mln. EUR (tūkstantųjų tikslumu) | 2010 m. | 2011 m. | 2012 m. | 2013 m. | IŠ VISO | 18 01 02 11 01 – Komandiruotės | 0,009 | 0,009 | 0,010 | 0,010 | 0,038 | 18 01 02 11 02 – Posėdžiai ir konferencijos | 18 01 02 11 03 – Komitetai | 0,030 | 0,030 | 0,030 | 0,030 | 0,120 | 18 01 02 11 04 – Tyrimai ir konsultacijos | 18 01 02 11 05 – Informacinės sistemos | 2. Iš viso kitų valdymo išlaidų (18 01 02 11) | 0,039 | 0,039 | 0,040 | 0,040 | 0,158 | [1] OL L 144, 2007 6 6, p. 1–21. [2] Žalioji knyga dėl būsimosios bendros Europos prieglobsčio sistemos (COM (2007) 301). [3] Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Prieglobsčio politikos planas. Kompleksinis požiūris į apsaugą Europos Sąjungoje“ (COM (2008) 360 galutinis). [4] COM (2009) 67 galutinis. [5] OL C […], […], p. […]. [6] OL C […], […], p. […]. [7] OL C […], […], p. […].